આ પરિપત્રનો વિરોધ કરતાં યુપી સેક્રેટેરિએટ એમ્પ્લોઇઝ એસોસિએશનના યદવેન્દ્ર મિશ્રાએ જણાવ્યું હતું કે સરકારી કર્મચારીઓને પરેશાન કરવા માટે આવા પ્રયાસો કરાઇ રહ્યા છે. જે ચલાવી નહિ લેવાય. હવે ૩૧ માર્ચ, ૨૦૧૭ના રોજે ૫૦ની વય પાર કરી ગયેલા કર્મચારીઓએ સ્ક્રીનિંગમાંથી પસાર થવું પડશે. ફાયનાન્સ હેંડબુકના ઓરિજિનલ રુલ ૫૬ને ટાંકતાં આદેશમાં જણાવાયું છે કે નિમણૂક સત્તામંડળ કોઇ પણ સમયે ૫૦ વર્ષથી વધુ વયના કોઇ પણ કાયમી કે કામચલાઉ સરકારી અધિકારીને નોટિસ આપીને નિવૃત્ત કરી શકે છે. આ નોટિસનો સમયગાળો ત્રણ મહિનાનો રહેશે.